Jeg ville hvertfald give hende en-to måneder. Minimum en måned til at tilpasse sig miljøet og alt efter hvordan din hoppe er, stresser hun ved forandring er det en god ide at gøre det før, så der kommer ro på hende. Hvis jeg var dig kom hun på boks aller senest 1. marts, men det er jo blot min personlige holdning. Mvh Anette
Jeg har i år 2 DV hopper der skal fole i løsdrift. Det er jeg lidt spændt på, eftersom mine hopper plejer at stå på stald, og fole i boks. Men det er ikke muligt i år, da jeg endnu ingen stald har på min nye ejendom, kun 2 store (helt nye) skure. Jeg har planer om, at jeg ca. en måned inden foling, flytter de to unghopper der er på marken over i en anden flok. Derefter tager jeg det ene skur, sætte en midtervæg op, og så en låge for hver indgang, og så får hver hoppe en 'boks' ( 4x7m. hver). Jeg lader hopperne gå sammen på marken, og så bare lukker dem i skuret om natten. Jeg forventer føl først i juni. Disse to hopper har begge haft føl før, og de er vant til at gå sammen med føl, så derfor tør ejg godt lade dem gå sammen helt op til foling, og kort tid efter foling.
Jeg har 4 gange fået føl i løsdrift, af den slags hvor hestene selv kan gå ud og ind. 2 kom ude; ét om dagen og ét om natten. og 2 kom inde; ét om dagen og ét om natten. Alle 4 gange gik det fuldstændig problemfrit. Jeg missede kun én af dem (inde om natten), men var der før føllet var tørt til at kunne tjekke alt var vel.
Du have hesten at fole i boks? Med årstiden er det da helt fornuftigt at lade hende blive i løsdriften? Alle mine hopper har altid gået i løsdrift hos mig, og alle folet ude, som jo er det mest naturlige (for hesten). Jeg har altid været klar over hvilken dag de folede, og har så sovet/overvåget dem i løbet af natten (faktisk ligget på madras, på ridebanen, som ligger ved siden af folden). Så kan man gribe ind, hvis det mod forventning er nødvendigt, og ellers kan man bare overvære det skønne øjeblik! Uanset hvad du vælger, ønsker jeg dig held og lykke, det er altid skønt med føl. Mvh Sarah
Tjah, modsat de andre så kommer mine hopper kun til at fole ude, hvis de snyder mig. Jeg VIL have dem indenfor rækkevidde, så de kan få den nødvendige hjælp. Og hvis man absolut vil have sin hoppe til at fole ude, så skal det da minimum være juni. Jordtemperaturen skal jo op, så føllet ikke fryser når det ligger på jorden. Jeg plejer at sige at mine føl ikke skal ligge længere tid ude, før jeg selv synes jorden er varm nok til at ligge på. Jeg ville tage den på stald 6 uger før forventet termin.